cyanic-selkie/wikianc huggingface dataset:
Imperatiivisen mandaatin kielto
Ukrainan tapaus 2007
Ukrainassa parlamenttivaalit ovat vaalilain mukaan pitkien listojen vaalit, joissa kansanedustajaehdokkaiden valitseminen maan parlamenttiin eli Radaan tapahtuu puolueiden asettamassa järjestyksessä vaalilistalla riippumatta henkilökohtaisesta äänimäärästä.
Imperatiivisen mandaatin kielto tuli ajankohtaiseksi, huhtikuussa 2007, kun Ukrainan presidentti Viktor Juštšenko antoi määräyksen ylimääräisten parlamenttivaalien järjestämisestä. Presidentin mielestä Rada toimii Ukrainan perustuslain vastaisesti muodostaessaan parlamenttiryhmiä siten, että sinne tulee uusia kansanedustajia oppositiosta. Ukrainan radan puhemies Oleksandr Morozin mukaan loikkausten rajoittaminen tarkoittaisi imperatiivista mandaattia ja olisi Ukrainan perustuslain vastainen. Presidentti ei pystynyt toteuttamaan haluamiaan uusia vaaleja.
Julija Tymošenkon ryhmittymä
Julija Tymošenkon ryhmittymä (myös Julija Tymošenkon blokki, tai BYUT) on ollut ukrainalainen vaaliryhmittymä, joka tukee Julija Tymošenkoa ja on muodostettu hänen Batkivštšyna-puolueensa ympärille.
Julija Tymošenkon vaaliryhmittymä osallistui ensimmäistä kertaa vuoden 2002 parlamenttivaaleihin, sai 7,2 % äänistä ja 21/450 paikkaa ja muodosti saman nimisen parlamenttiryhmän. Silloin siihen kuuluivat:
Tymošenko kannattajineen tuki Meidän Ukrainamme -ryhmittymän Viktor Juštšenkoa vuoden 2004 presidentinvaaleissa, ns. Oranssissa vallankumouksessa ja sen jälkeisissä vaaleissa.
Vuoden 2007 vaaleissa koalitioon kuuluivat:
Lisa Evans
pienoiskuva|Lisa Evans Lisa Evans (s. 21. toukokuuta 1992) on skotlantilainen jalkapalloilija. Hän on pelipaikaltaan hyökkääjä. Hän on pelannut Skotlannin naisten maajoukkueessa vuoden 2019 MM-kilpailujen päättyessä 81 maaottelua ja tehnyt niissä 17 maalia. MM-kilpailuissa hän pelasi Skotlannin kaikissa kolmessa ottelussa avauskokoonpanossa.
Evans edustaa englantilaisseura Arsenalia. Aiemmin hän on pelannut muun muassa saksalaisseura Bayern Münchenissä.
Christian Rapp
pienoiskuva|Christian Rapp. John Christian Rapp (22. toukokuuta 1928 Helsinki – 4. heinäkuuta 2004 Espoo) oli suomalainen jääkiekkohyökkääjä.
Christian "Rappi" pelasi kiekkouransa 1949–58 HIFK:ssä tehden SM-sarjassa 58 ottelussa tehot 49+17. Hän voitti SM-pronssia vuonna 1955. Rapp päätti uransa kesken kauden 1957-1958 terveydellisistä syistä.
Maajoukkueessa Rapp pelasi yhteensä 33 ottelua. Oslon talviolympialaisissa 1952 hän oli Suomen tehokkain pelaaja.
Jääpalloa Rapp pelasi mestaruussarjassa vuosina 1946-1953. Hän oli HIFK:n paras maalintekijä 1950-1952.
Ragnar Hallbäck
Ragnar Frans Andreas Hallbäck (4. lokakuuta 1895 Kokkola – 5. marraskuuta 1971) oli suomalainen jääkärimajuri. Hänen vanhempansa olivat talonomistaja Anders Albert Hallbäck ja Maria Kolppanen. Hänet vihittiin avioliittoon vuonna 1920 Gerda Sofia Sandvikin kanssa.
Opinnot
Hallbäck kävi kansakoulun ja yhden luokan Kokkolan ruotsalaista yhteiskoulua ja suoritti viidennen luokan yksityisesti Kokkolan ruotsalaisessa yhteiskoulussa vuonna 1920. Hän suoritti Tiedonantoupseerikurssin Haminassa vuonna 1920 ja aktiiviupseerikurssin jääkärialiupseereita varten Kadettikoulussa vuonna 1921 sekä Taistelukoulun kapteenikurssin vuonna 1931.
Jääkäriaika
thumb|300px|Jääkäripataljoona 27:n 1. komppania. Tämä kokkolalainen kauppa-apulainen liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 4. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Suomen sisällissota
Hän saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan vääpeliksi 5. Jääkärirykmentin 15. jääkäripataljoonan 1. komppaniaan ja otti osaa taisteluihin Karjalankannaksella.
Sisällissodan jälkeinen aika
Sisällissodan jälkeen hän palveli edelleen 5. Jääkärirykmentissä, jonka nimi muuttui ensin Kuopion jalkaväkirykmentti n:o 4:ksi ja sitten Tampereen rykmentiksi. Rykmentissä hän toimi 7. komppanian ja 25. huhtikuuta 1919 alkaen 8. komppanian vääpelinä. Hänet määrättiin 25. helmikuuta 1920 alkaen 8. komppanian nuoremmaksi upseeriksi ja 13. elokuuta 1920 alkaen rykmentin viestiupseeriksi ja edelleen 15. heinäkuuta 1921 aliupseerikoulun opetusupseeriksi. Rykmentin lähettiupseeriksi hänet siirrettiin 12. joulukuuta 1921 ja 4. komppanian nuoremmaksi upseeriksi 28. lokakuuta 1922 sekä tiedonantojoukkueen johtajaksi 5. lokakuuta 1924. Hän hoiti lyhyitä aikoja pataljoonan adjutantin ja aseupseerin tehtäviä ja oli 25. marraskuuta 1924 lähtien 8. komppanian päällikkönä, josta hänet siirrettiin 2. helmikuuta 1926 Uudenmaan rykmenttiin ja sijoitettiin 4. komppanian (aliupseerikouluun) nuoremmaksi upseeriksi ja 1. tammikuuta 1927 alkaen viestijoukkueen johtajaksi sekä 5. lokakuuta 1928 alkaen 4. komppanian ja 1. toukokuuta 1937 alkaen rykmentin alokaskeskuksen päälliköksi. Hän hoiti vuonna 1927 puolen vuoden ajan 1. konekiväärikomppanian päällikön tehtäviä.
Luottamustoimet
Hän toimi Porvoon Soturinkylän säätiön hallituksen jäsenenä.
Beth Mead
Mead suoritti liikuntatieteen tutkinnon Teessiden yliopistossa.
Eräs avioliitto
Teoksen alkusanoissa sen toimittanut Matti Salminen kertoo, että kokoelma syntyi Haanpään juhlavuoden kunniaksi. Vuonna 2015 tuli kuluneeksi 110 vuotta Haanpään syntymästä ja 60 vuotta hänen kuolemastaan. Kertomuksia ei ole julkaistu aiemmin Haanpään novellikokoelmissa eikä kootuissa teoksissa, vaan ne ovat peräisin aikakauslehdistä, juhlajulkaisuista ja tutkimuksista. Suuri ansio niiden löytymisestä on Haanpää-tutkija Esko Viirteellä, joka 1990-luvulla selvitteli Haanpään tyttären Elsa Hyvärisen jäämistöä.
Kokoelmassa on 28 kertomusta, ja kymmenen niistä sivuaa jotakin Haanpään romaania. Haanpäällä oli tapana hyödyntää tuotantoaan muokkaamalla niistä novelleja julkaistavaksi lehdissä. Salminen huomauttaa alkusanoissa, että lukiessa eräitä Noitaympyrään liittyviä novelleja hänelle tuli tunne, ettei Noitaympyrä mahdollisesti olekaan tarkasti Haanpään käsialaa vaan sitä olisi muokattu kustantamossa, ja hän vertaa sitä Väinö Linnan Sotaromaanin kokemaan kohtaloon.
Teoksen lopussa on tietoja kokoelman kertomuksista.
Dance 2 Trance
Dance 2 Trance oli 1990-luvulla toiminut saksalainen trance-yhtye, jonka muodostivat Dag Lerner ja Rolf Ellmer. Yhtyeen kappaleita olivat mm. We Came in Peace ja Power of American Natives.
Etnosoi!
Etnosoi! on kansainvälinen kansanmusiikkitapahtuma Helsingissä. Se on järjestetty vuodesta 1988, useimmiten marraskuussa. Vuonna 1988 perustetun festivaalin ideana on innostaa yleisöä uusiin musiikkiseikkailuihin ja esitellä musiikkia eri puolilta maapalloa.
Tapahtumaan kuuluu konsertteja, klubi-iltoja ja oheistapahtumia. Konserttipaikkoja ovat muun muassa Savoy, Gloria, Malmitalo, Postitalon aula ja Musiikkitalo.
Etnosoi!n päätukijat ovat Helsingin kaupunki ja opetusministeriö. Tapahtuma on yksi European Forum of Worldwide Music Festivals (EFWMF) -järjestön perustajajäsenistä.
Pýrros Dímas
Pýrros Dímas (, etunimi joskus muodossa Pírros; albaniaksi: Pirro Dhima, s. 13. lokakuuta 1971 Himara) on Albaniassa syntynyt kreikkalainen painonnostaja ja kolminkertainen olympiavoittaja.
Vuonna 1996 hän voitti jälleen kultaa Atlantan olympialaisissa, joissa hän oli myös Kreikan lipunkantaja avajaisissa. 1993 ja 1995 hän oli voittanut maailmanmestaruuden. Vuonna 1998 Dímas nosti kolmannen maailmanmestaruutensa.
Ateenan kisojen 2004 alla Dímas joutui polvileikkaukseen, mutta siitä huolimatta hän osallistui kisoihin. Pronssimitalillaan hänestä tuli kreikkalaisten kansallissankari.
Urallaan Dímas nosti 11 maailmanennätystä.
Kepler-22b
Kepler-22b on eksoplaneetta, joka löydettiin Kepler-avaruusteleskoopilla 12. toukokuuta 2009. Planeetan löytämisestä ilmoitettiin julkisesti 5. joulukuuta 2011. Planeetan löytäminen oli erityisen merkittävä tapahtuma, koska se oli löytöhetkellään pienin tunnettu (säde 2,4 Maan sädettä) auringonkaltaisen tähden elinkelpoisella vyöhykkeellä sijaitseva eksoplaneetta.
Kepler-22b kiertää keltaista G-tyypin pääsarjan tähteä Kepler-22 noin 620 valovuoden päässä Maasta, Joutsenen tähdistön suunnalla. Se kiertää emotähteään 0,85 AU:n etäisyydellä, ja sen kiertoaika on noin 290 päivää. Planeetan massa vastaa noin 35 Maan massaa.
Löytäminen
Kepler-avaruusteleskooppi löysi Kepler-22b:n havaitsemalla sen ylikulkuja emotähtensä yli. Planeetan olemassaolon varmistamiseksi ylikulkuja on havaittava ainakin kolme, joista ensimmäinen havaittiin toukokuussa 2009 ja viimeinen loppuvuodesta 2010. Sen löytämisestä tiedoitettiin 5. joulukuuta 2011. Planeetan löytänyttä NASAn työryhmää johti William Borucki.
Muita planeettoja kiertämästä samaa tähteä ei ole löydetty.
Elämän mahdollisuus
On arvioitu, että planeetalla saattaisi olla elämälle suotuisat olosuhteet. Kovin tarkkaa tietoa tästä ei kuitenkaan ole, sillä ei ole esimerkiksi varmaa, onko planeetta kivinen vai kaasujättiläinen. Planeetan maankaltaisuusindeksiksi (Earth Similarity Index) on laskettu 0,75, mikä tekee siitä yhden Maata eniten ominaisuuksiltaan muistuttavista eksoplaneetoista.
Mikäli planeetalla ei ole kaasukehää, sen pintalämpötila lienee noin 250 K (–23 °C). Muussa tapauksessa lämpötila voi olla useita kymmeniä asteita korkeampi.
Christie Murray
pienoiskuva|Christie Murray Christie Murray (s. 3. toukokuuta 1990) on skotlantilainen jalkapalloilija. Hän on pelipaikaltaan keskikenttäpelaaja. Hän on pelannut Skotlannin naisten maajoukkueessa helmikuun 2021 loppuun mennessä 68 maaottelua ja tehnyt niissä viisi maalia. MM-kilpailuissa 2019 hän pelasi yhden ottelun.
Murray edustaa kaudella 2020–2021 englantilaisseura Birmingham Cityä. Siirryttyään vuonna 2013 Glasgow Cityn joukkueesta Englantiin hän on edustanut myös Arsenalia, Bristol Academya, Doncaster Bellesia ja Liverpoolia.
Podcast
Podcast on tilauksesta verkkosyötteenä tietokoneeseen tai vastaavaan vastaanottimeen jaettava ääni- tai videotallenne. Podcast on puheohjelma, joka perinteisten radioaaltojen sijaan julkaistaan internetissä. Podcastien tuotannon etu on edullisuus ja marginaaliryhmienkin tavoittaminen; kustannus ohjelman lähettämisestä radioaalloille jää pois ja podcast on tyypillisesti saatavilla netissä pitkään vielä julkaisunsa jälkeen.
Podcasting tulee sanoista iPod ja broadcasting, jotka viittaa audiotiedostojen julkaisemiseen Applen iPod -MP3-soittimelle. Koska iPod ei kuitenkaan ole välttämätön podcastin kuunteluväline, termi on myöhemmin määritelty myös lyhenteeksi sanoista ”portable on demand”. Termi ”podcasting” tuli tunnetuksi vuonna 2004 ja Suomessa ensimmäiset podcastit julkaistiin vuonna 2005.
Historia
Vuonna 2000 Tristan Louis ehdotti multimediatiedostojen viittaukseen käytettävän "enclosures"-tunnisteen lisäämistä RSS-formaattiin. Toimittaja Adam Curry ja ohjelmoija Dave Winer kehittelivät tätä ajatusta edelleen ja Winer lisäsikin ”enclosure”-tuen RSS 0.92:een ja seuraavana vuonna Radio Userland -palveluunsa. Radio Userlandin audioblogging oli ensimmäinen ohjelma, joka sisälsi kaiken podcastauksessa tarvittavan ja audiobloggauksen pioneerit, kuten Winer, Curry ja Gilchrist tekivät sillä kokeiluja. Kuitenkin vasta syyskuussa 2003 tekniikka sai kunnon käytännön esimerkin sen mahdollisuuksista, kun Winer ja entinen New York Timesin toimittaja Christoper Lydon tekivät 25-osaisen audioblogin, jossa Lydon haastatteli bloggaajia, futuristeja ja poliitikkoja ja Winer julkaisi sen podcastina. Lokakuussa BloggerCon 2003:ssa Kevin Marks puolestaan esitteli skriptin, jolla siirtää automaattisesti MP3-tiedostoja Radio Userlandista iTunesiin ja sieltä iPodiin. Marks ja Curry aloittivat yhteistyön ja RSS-to-iPod -skripti (iPodder) julkaistiin Curryn blogissa.
Vuoden 2004 aikana podcastit pääsivät pois marginaalista sikäli, että podcasting-sana vakiintui tarkoittamaan tilattavaa audiolähetystä. , Adam Curry aloitti Daily Source Code -podcastinsa ja perusti iPodder.org-podcastsivuston. Useat eri kehittäjät tekivät omia RSS2iPod-scriptin tapaisia ohjelmia, joista yksi (iSpider) tuli tunnetuksi myöhemmin open source -ohjelma iPodderina ja nimenvaihdoksen jälkeen Juicena. Vuonna 2004 myös ensimmäiset podcast-verkostot ja podcasteihin erikoistuneet verkkopalvelut aloittivat toimintansa.
Seuraavana vuonna podcastingista tuli valtavirtaa ja silloin aloittivat muun muassa ensimmäiset kaupalliset podcastit, Valkoinen talo alkoi julkaista viikoittaista presidentin puhetta myös podcastina ja ensimmäinen Yhdysvaltojen korkean tason poliitikko, John Edwards, aloitti henkilökohtaisen podcastinsa. Apple lisäsi podcasting tuen iTunesiin ja satelliittiradio Sirius aloitti podcast-kanavan. Termin "podcast" ja ilmiön yleistymistä kuvaa hyvin myös se, että 2005 syyskuun 28. päivä Google löysi hakusanalla ”podcasts” 100 000 000 osumaa verrattuna aikaisemman vuoden 24:ään
Podcastin historia Suomessa
Suomen ensimmäinen podcast oli toukokuussa 2005 aloittanut FcLate Netradio. Muita samoihin aikoihin aloittaneita podcasteja olivat Omenatarha-, Saunan takaa-, Avokatsomo-, Naurispaja- ja Radio Free Finland -podcastit. Yle aloitti omat podcastinsa syyskuun 1. päivä ja kaupallisista toimijoista ensimmäisenä ehti Stara.fi-verkkolehti 7. lokakuuta (tai mahdollisesti Kiinasta kertova nettiradio Radio86). Saman vuoden marraskuussa mukaan tulivat myös Iskelmä, Radio NRJ ja SBS-radiot, joten podcastien voidaan sanoa tällöin kaupallistuneen. Maaliskuussa 2006 myös Radio Helsinki lisäsi lähetyksiensä MP3-tiedostoille RSS-syötteet. 23.5.2007 Yle aloitti ensisijaisesti internetiin tehdyn podcastinsa POP-Talkin, tähän asti radiokanavat olivat kierrättäneet podcasteihinsa lähinnä radiolähetyksiinsä tehtyjä ohjelmia.
Indiepuolella merkkipaaluina voidaan pitää Henrik Anttosen toukokuussa 2006 aloittamaa PodPäivää, joka on ensimmäinen päivittäinen suomenkielinen podcast, sekä ensimmäistä suomalaista podcast-verkostoa Radio Koskisuomea. Maininnan arvoisia asioita on vuoden 2007 keväällä tapahtunut HessunKahvilan siirtyminen Radio Hearin kautta suoriin lähetyksiin. sekä saman vuoden kesällä tapahtunut Ville Säävuoren kehittämän suomalaisten podcastien keskuspaikan, Podcasthakemiston, aukeaminen.
Podcastien videomuotoisia versioita videopodcasteja, eli vodcasteja, kokeiltiin yliopisto-opetuksessa Tampereen teknillisessä yliopistossa keväällä 2006. Tampereen teknillisen yliopiston ja Tampereen yliopiston yhteistyönä tehtiin myös yksi Suomen ensimmäisistä iPod-kokeiluista peruskoululaisilla Tutkimuksen aikana oppilaat tutustuivat iPodin käyttöön ja toteuttivat erilaisia projekteja, jotka he ideoivat itsenäisesti ryhmissä. Ajatuksena oli saada lapsilta autenttisia ideoita siitä, miten laitetta voitaisiin käyttää opetuksessa ja oppimisessa. Tutkimus osoitti, että iPodien käyttö oli oppilaille helppoa ja he oppivat käyttämään sitä nopeasti. Tutkimuksen perusteella iPod osoittautui hyödylliseksi etenkin kielten opiskelussa.
Vuonna 2015 toimintansa aloittaneella Jakso.fi-sivustolla listataan ja suositellaan suomalaisia podcasteja.
Yleisradion uutisten mukaan vuonna 2020 Suomen suurituloisimpien sosiaalisen median vaikuttajien joukossa oli yhä enemmän podcasteja ammatikseen tekeviä henkilöitä. Podcast-juontajista Papupata-podcastia juontava Sara Parikka ja Nonsense-podcastia juontava Alexa Dagmar olivat päässeet kymmenen suurituloisimman somevaikuttajan joukkoon tuloverotietojensa perusteella.
Tekniikka
Podcastissa julkaisija ylläpitää RSS- tai Atom-syötettä, joka sisältää tiedot äänitiedostoista(podcast-jakson kuvaus, jne.) ja äänitiedoston URI:n. Käyttäjällä puolestaan on ohjelma, joka seuraa syötteen päivittymistä ja sen pohjalta lataa taustalla uudet äänitiedostot kuuntelua varteen. Taustalla oleva tekniikka ei ole rajoittunut pelkästään äänitiedostojen siirtämiseen, vaan enclosure-tunnisteella voidaan viitata minkä tyyppisiin tiedostoihin tahansa ja HTTP-protokollan lisäksi myös bittorrenttia käytetään yleisesti tiedostojen siirtoon RSS:n yhteydessä. Yleisimmät käytetyt audioformaatit ovat RealAudio, MP3, AAC, OGG (Vorbis) ja FLAC. Muita nimenomaan puheen pakkaamiseen suunnattuja ovat Opus ja Speex.
Podcasteissa käytettävä tekniikka on valmistaja- ja alustariippumatonta, ja podcasteja voidaankin kuunnella hyvin erityyppisillä laitteilla.
Pääsääntöisesti podcastien bittivirta on pienempää kuin musiikissa, sillä äänenlaadun merkitys podcasteissa ei ole niin suuri, kuin musiikissa. Pienempi tiedoston koko myös nopeuttaa latausaikoja heikoilla internet-yhteyksillä. Tyypillinen bittivirta podcastille esimerkiksi Spotifyssa on 128 kbit/s.
Nikolai Fjodorov
Nikolai Vasiljevitš Fjodorov (,, s. 9. toukokuuta 1958 Tšedino, Tšuvassien ASNT, Neuvostoliitto) on Venäjän federaatioon kuuluvan Tšuvassian tasavallan presidentti. Kansallisuudeltaan hän on tšuvassi.
Fjodorov oli Venäjän oikeusministeri 14. heinäkuuta 1991 – 24. maaliskuuta 1993. Tšuvassian presidentiksi hänet valittiin 21. tammikuuta 1994. Fjodorov oli markkinareformin kannattaja ja hänet valittiin uudelleen presidentiksi vuosina 1998 ja 2001. Hän riitaantui Venäjän presidentin Boris Jeltsinin kanssa vuonna 1995, lupaamalla tšuvassialaisille palvelusmiehille, että he saavat palvella erillään Venäjän joukoista Tšetšeniassa.
Hans Christian Gram
pienoiskuva|Hans Christian Gram Hans Christian Gram (13. syyskuuta 1853 – 14. marraskuuta 1938) oli tanskalainen bakteriologi ja lääkäri. Hänen vanhempansa olivat professori Frederik Terkel Julius Gram ja Louise Christiane Roulund. Gram aloitti nuorena kasvitieteen opinnot, valmistui vuonna 1871 ja toimi eläintieteilijä Japetus Steenstrupin assistenttina 1873–1874. Pian hän kiinnostui lääketieteestä, ja valmistui Kööpenhaminan yliopistosta lääkäriksi vuonna 1878. Gram matkusti vuosina 1878–1885 ympäri Eurooppaa perehtyen farmakologiaan ja bakteriologiaan Strassburgissa, Marburgissa ja Berliinissä. Hän meni naimisiin vuonna 1889 Louise I. C. Lohsen kanssa. Vuonna 1891 hänet nimitettiin Kööpenhaminan yliopiston farmakologian professoriksi.
Gram kehitti Berliinissä vuonna 1884 menetelmän, jonka avulla bakteerit voitiin erottaa kahteen tyyppiin soluseinän rakenteen mukaan. Värjäysmenetelmän nimeksi vakiintui keksijänsä mukaan gramvärjäys, ja bakteerit voitiin luokitella grampositiivisiin tai gramnegatiivisiin tyyppeihin. Menetelmä on modernissa mikrobiologiassa edelleen laajassa käytössä bakteerien tunnistamisprosessissa.
Aasianvilliaasi
thumb|Onagerin ja kulaanin risteymä [[Israelissa.]] thumb|Intianvilliaasi Intian [[Gujaratissa.]] thumb|Syyrianvilliaasi [[Lontoon eläintarhassa vuonna 1872.]] Aasianvilliaasi (Equus hemionus) on Aasiassa elävä hevoseläin, jonka tieteellisestä luokittelusta on ollut monenlaisia näkemyksiä. Esimerkiksi kulaani ja onageri on toisinaan luokiteltu erillisiksi lajeiksi. Nykyisin yleensä katsotaan, että kaikki Aasiassa tavattavat villiaasit paitsi kiangi (Equus kiang) ovat aasianvilliaasin alalajeja. Näitä aasialaisia villiaaseja on aikaisemmin sanottu puoliaaseiksi, koska ne muistuttavat hevosen ja afrikanvilliaasin välimuotoa.
Ketoosit
Ketoosi on monosakkaridi, jossa on yksi ketoryhmä molekyyliä kohti. Kolmihiilisenä dihydroksiasetoni on yksinkertaisin ketoosi ja ainut, jolla ei ole optista aktiivisuutta. Ketoosien systemaattinen nimi muodostetaan liittämällä hiiliatomien lukumäärää kuvaavaan etuliitteeseen pääte -uloosi.
Aasianvilliaasi
Aasianvilliaasi on lajina silmälläpidettävä, ja sen alalaji syyrianvilliaasi on jo kuollut sukupuuttoon.
Ketoosit
Muita ketooseja ovat esimerkiksi fruktoosi ja sorboosi.
Aasianvilliaasi
Villiaasi on aroeläin. Se tarvitsee säännöllisesti vettä, vaikka tuleekin toimeen niukalla ravinnolla. Aasit kestävät niin kylmiä lumimyrskyjä kuin kuumia hiekkamyrskyjäkin. Villiaasien suurin vihollinen on ihminen, maatalouden vuoksi aasit ovat joutuneet ahtaammalle, mutta myös sudet tappavat yksin joutuneita aaseja.
Yleistä aasianvilliaasista
Aasialaiset villiaasit elivät laajoilla alueilla Punaiselta mereltä Pohjois-Intiaan ja Tiibetiin, jossa aasien oli sopeuduttava erilaiseen ilmastoon ja ympäristöön. Mitä idempänä aasit asuivat, sitä massiivisempia ja vahvempia eläimet olivat.
Aasianvilliaaseja esiintyy Etelä-Mongoliassa, Turkmenistanissa, Afganistanissa, Pohjois-Iranissa, Pakistanissa, Intiassa ja Tiibetissä. Aaseja tavataan aavikoilta ja puoliaavikoilta, joilla ne syövät heiniä ja suolakkokasveja. Lähistöllä pitää olla myös juomapaikka; talvella ja keväällä ne pärjäävät lumella ja vesipitoisella heinällä. Jos juomapaikka on laidunpaikasta enintään 20 kilometrin päässä, käy lauma päivittäin juomassa, jos se taas on kauempana, riittää, että juomassa käydään 2–3 kertaa viikossa. Alueilla, joilta juomapaikoille on yli 100 km, ei ole aaseja.
Aasianvilliaasit vähenevät jatkuvasti karjanhoidon ja metsästyksen vuoksi. Aasit ovat hyvin arkoja ja pysyttelevät poissa lammaslaumojen lähettyviltä. Pedoilta aasi pääsee karkuun nopeiden jalkojensa ansiosta, ja jos susi saakin sen kiinni, aasi puolustautuu rohkeilla potkuilla kavioillaan suoraan päin petoeläintä. Laumastaan jäänyt tai sairas eläin saattaa kuitenkin jäädä susien saaliiksi.
Tamma synnyttää yleensä toukokuussa ja pysyttelee jälkeläisensä kanssa aluksi lauman ulkopuolella. Kesän lopulla muodostuu perhekuntia, joihin kuuluu tamma, ori sekä vuoden tai kahden ikäinen varsa. Talveksi perhekuntia yhdistyy ja muodostuu suurempia laumoja. Villiaasit saadaan kesyyntymään helposti ja ovat uskollisia omistajalleen, mutta kotieläimiä niistä ei ole oikein koskaan saatu.
Munsala
thumb|right|250px|[[Munsalan kirkko.]]
Munsala on Pohjanmaan maakunnassa sijaitseva entinen Suomen kunta. Se liitettiin vuonna 1975 yhdessä Jepuan ja Uudenkaarlepyyn maalaiskunnan kanssa Uuteenkaarlepyyhyn.
Ennen lakkauttamista Munsalan naapurikunnat olivat Alahärmä, Jepua, Maksamaa, Oravainen ja Uudenkaarlepyyn maalaiskunta.
Munsalan kunta oli yksikielisesti ruotsinkielinen; vuoden 1960 väestönlaskennan mukaan 98,4 prosenttia asukkaista puhui äidinkielenään ruotsia.
Munsalan vaakunan suunnitteli Gustaf von Numers yläastelehtori Lars Pensarin ehdotuksen pohjalta ja se vahvistettiin vuonna 1965.
Munsalan harmaakivikirkko on vuodelta 1792, ja sen on suunnitellut C. F. Adelcrantz. Kirkon urut ovat Suomen vanhimmat edelleen käytössä olevat kirkkourut. Kirkko esiintyy pariin otteeseen elokuvassa Colorado Avenue, jonka on ohjannut Claes Olsson.
Munsalan nimestä
Nimi on monien muiden Pohjanmaan ruotsinkielisten alueiden keskeisten paikannimien tapaan alkuaan suomenkielinen. Nimi on ollut alun perin saarennimi, jonka lopussa on suurta saarta merkitsevä salo. Lars Huldén palauttaa alkuosan muotoon Mudan, mihin vanhat kirjoitusmuodot viittaavat. Taustalla on sana muta eli lieju, rapa, suomaa tai tuohon sanaan perustuva henkilön lisänimi. Pitäjännimeen näyttää liittyvän kirkonkylässä sijaitsevan suon nimi Mudani, joka on alkuaan suomenkielinen neva-loppuinen paikannimi.
Historia
Luultavasti esihistorialliselta ajalta peräisin olevia kiviröykkilitä ja jatulintarhoja on Munsalassa muun muassa Pensalassa ja Storsvedin lähellä. Suomenkieliset tai suomalaisperäiset paikannimet, kuten Jussila, Hirvlax ja Pensala, osoittavat seudun kuuluneen suomalaisten nautinta-alueisiin ennen kuin ruotsalaisia asettui rannikolle 1300-luvulla. Pietarsaaren emäseurakunta, jonka arvellaan syntyneen jo 1200-luvulla, kattoi niin laajan alueen, että siitä muodostui sittemmin kolmisenkymmentä pitäjää.
Munsala mainittiin vuonna 1552 Pietarsaaren kylänä nimellä Modensall, ja vuonna 1607 se liitettiin Pietarsaaresta erotettuun Uudenkaarlepyyn pitäjään. Ensimmäinen kirkko Munsalaan lienee rakennettu jo viimeistään 1600-luvun alussa, mutta kappeliseurakunnaksi se tuli vasta seuraavalla vuosisadalla, vuoteen 1734 mennessä. Vuonna 1857 Munsalasta tuli itsenäinen seurakunta.
Kuningatar Kristiina lahjoitti vuonna 1652 muun muassa koko Uudenkaarlepyyn pitäjän suosikilleen Klaus Åkenpoika Tottille, ja näin syntyneen suurläänityksen nimeksi tuli Kaarleporin kreivikunta. Vexalan kylään rakennettiin neljä vuotta myöhemmin kreivin latokartano. Klaus Åkenpoika Tottin kuoltua vuonna 1674 läänitys palautui kruunulle. Viimeisten suurten nälkävuosien jälkeen alkoi Munsalassa kuten muuallakin Pohjanmaalla muuttoliike Amerikkaan. 1900-luvun vaihteen molemmin puolin muuttoliike oli niin voimakasta, että Munsalan asukkaita lähti Amerikkaan vuosittain liki sata. On arvioitu, että vuoteen 1930 mennessä oli noin 3000 munsalalaista lähtenyt Atlantin toiselle puolen. Toisen maailmansodan jälkeen muuttoliike on suuntautunut vahvana Ruotsiin. Muuttoliikkeen syinä ovat olleet alueen maatilojen pieni keskikoko ja työpaikkojen puute. 1960-luvulta lähtien uutena merkittävänä elinkeinona Munsalassa on ollut turkistarhaus.
Liikenne
Munsalan kautta kulkee valtatie 8. Lähin matkustajaliikenteen rautatieliikennepaikka on Pännäisten rautatieasema Seinäjoki–Oulu-radalla.
Rawabi
Rawabi on palestiinalainen kaupunki Länsirannalla. Sen on rakennuttanut palestiinalainen liikemies Bashar Masri, ja sen on suurelta osin rahoittanut Qatar.
Munsala
Kylät ja kulmakunnat
Munsalassa on 9 henkikirjakylää (tieto vuodelta 1973):
Rawabi
Kaupungin rakentaminen alkoi 2010. Kaupunki pysyi pitkään asumattomana, koska Israel kieltäytyi toimittamasta sinne vettä. Veden toimittamisesta päästiin sopimukseen 2015.
Munsala
Kylät ja kulmakunnat
Vuoden 1970 taajamarajauksen mukaan Munsalan taajamat olivat kirkonkylä (289 asukasta) ja Vexala (204 asukasta). Vuonna 1960 kirkonkylässä oli 288 asukasta ja Vexalassa 212 asukasta.
Rawabi
Rawabi on ensimmäinen suunnitellusti rakennettu palestiinalainen kaupunki Länsirannalla. Kaupunki sijaitsee yhdeksän kilometrin päässä Länsirannan pääkaupungista Ramallahista ja 32 kilometrin päässä Jerusalemista. Tavoitteena on että kaupungin väkiluku nousisi 40 000 asukkaaseen.
Munsala
Väestö
Seuraavassa kuvaajassa on esitetty Munsalan väestönkehitys kymmenen vuoden välein vuosina 1880–1970.
Rantavyöhyke
Rantavyöhyke eli litoraali on järven tai meren matalahko kasvillisuusvyöhyke, johon valon ja aallokon vaikutus ulottuu. Monet kasvi- ja eläinlajit elävät rantavyöhykkeessä. Lisäksi monet ulapalla elävistä kaloista tulevat sinne kutemaan.
Valtamerissä rantavyöhykettä määrittää myös vuorovesivirtausten vaikutus. Se ulottuu tyypillisesti 5–10 metrin syvyyteen laskuveden korkeudesta.
Steinitz
Steinitz voi viitata seuraaviin:
Ante Aikio (kirjailija)
Ante Nils-Iisak Aikio (s. 1985 Inari) on saamelainen kirjailija ja muusikko. Hän kirjoittaa suomeksi.
Aikio kirjoittaa saamelaiseen mytologiaan pohjautuvaa Aigi-romaanisarjaa, jonka ensimmäinen osa Jänkäjärven syöverit julkaistiin Helsingin Taiteiden yössä vuonna 2013. Sarjan toinen osa kantaa nimeä Lovi, se julkaistiin Turun kirjamessuilla syksyllä 2015. Aikion samaan maailmaan sijoittuva novellikokoelma, Stallun pata, julkaistiin vuonna 2018.
Aigi-kirjasarjan ensimmäinen osa on ilmestynyt englanniksi vuonna 2015. Teoksen on kääntänyt Ville Miettinen ja sen englanninkielinen nimi on Fathoms of the Fenlake. Kirja on ilmestynyt pohjoissaameksi vuonna 2017, julkaisijana Davvi Girji -kustantamo. Teoksen käänsivät Inga Guttorm ja Pekka Sammallahti ja sen pohjoissaamenkielinen nimi on Jeaggejávrri čiekŋalasat.
Aikio on julkaissut kaksi singleä, Šuvvá (2019) ja Dajan (2022), sekä albumin Eret (2020).
Ura
Saamelaisen kulttuurin esiin tuominen on leimannut Ante Aikion uraa jo nuoresta pitäen. Hän aloitti joikutaiteilijana kolmevuotiaana esiintyen isänsä Niiles-Jounin kanssa Japanissa. Taiteellinen ja luova toiminta ovat sittemmin olleet mukana hänen yritystoiminnassaan.
Joikutaiteilija
Aikio vieraili lapsiryhmän mukana vuonna 1996 Ulla Pirttijärven Hoŋkoŋ dohkká -lastenlevyllä, jonka nauhoituksissa hän pääsi kokemaan studiotyöskentelyä Nils-Aslak Valkeapään ohjauksessa. Aikuisiällään Aikio on vieraillut Korpiklaanin Jonne Järvelän sooloprojektin Jonne-esikoisalbumilla vuonna 2014. Ante ja hänen isänsä Niiles-Jouni esiintyivät Saimaa Sinfonietta -sinfoniaorkesterin kanssa Levin Neljän Tuulen Festivaaleilla vuonna 2014. Henri Sokka sävelsi heidän esitettäväkseen Joikusinfonian.
Samiland
Aikio kumppaneineen on perustanut Levillä sijaitsevan Samiland-näyttelyn, joka avattiin yleisölle joulukuussa 2011. Samiland kuuluu Unesco Observatorion kulttuurikyläohjelmaan. Aikio suunnitteli näyttelyn yhdessä arkkitehti Jaakko Peltosen kanssa ja kantoi päävastuun hankkeen toteuttamisesta. Samiland sisältää 500 neliömetrin sisänäyttelyn ja 10 000 neliömetrin ulkonäyttelyn.
Goranus
Goranus on saamelaisen mytologian ympärille perustettu yritys, jonka Ante Aikio ja kumppanit perustivat vuonna 2013. Ante Aikio toimii Goranuksen toimitusjohtajana ja kantaa päävastuun yrityksen luovasta tuotannosta. Goranus etsii saamelaisen mytologian hahmoja ja niiden kuvauksia historiallisista lähteistä ja pyrkii luomaan ulkoiset piirteet löydetyille figuureille. Goranus on julkaissut Aikion kirjoittamaa Aigi-kirjasarjaa yhteistyössä Reuna-kustantamon kanssa.
Scottish fold
Scottish fold on kissarotu, jonka korvien yläosat ovat taittuneet korvakäytävän peitoksi. Nimi on suomennettu Skotlannin luppakorvaksi. Scottish fold ja Scottish straight, eli suomeksi Skotlannin luppakorva ja Skotlannin suorakorva ovat saman skottilaisen rodun eri variaatioita: samaan pentueeseen voi syntyä niin pysty- kuin luppakorviakin. Rotu syntyi nimensä mukaan Skotlannissa 1960-luvulla, jolloin 1961 syntyi valkoinen maatiaiskissa Susie, jolla oli luppakorvat. Kun Susie sai pentuja, myös kahdella niistä oli luppakorvat. Naapurifarmari ja kissaharrastaja William Ross hankki näistä toisen itselleen, ja alkoi kasvattamaan näitä luppa- ja suorakorvaisia kissoja. Rotu rekisteröitiin virallisesti omaksi rodukseen Isossa-Britanniassa vuonna 1966.
Luppakorvaisuuden aiheuttaa dominoiva, kivulias geenimutaatio (osteokondrodysplasia ), joka käytännössä tarkoittaa sitä, että kaikilla luppakorvaisilla skottilaisilla on tämä geeni. Kaikki pennut syntyvät pystyillä korvilla ja korvat alkavat taittua neljän ensimmäisen elinviikon aikana. Luppakorvainen foldi risteytetään aina suorakorvaisen kissan kanssa (ks. kohta terveys), joten pentueeseen syntyy yleensä sekä luppa- että suorakorvaisia skotteja. Niitä skottilaisia joiden korvat ovat pystyssä kutsutaan scottish straight – eli skottilaisiksi suorakorviksi. Niiltä tämä luppakorvaisuuden aiheuttama dominoiva geeni puuttuu.
Monet eläinlääkärit suosittelevat rodun jalostuksen lopettamista sen terveysongelmien vuoksi.
Historia
Luppakorvaisista kissoista on muistiinmerkintöjä ainakin sadanviidenkymmenen vuoden ajalta, mutta nykyinen luppakorvakissakanta sai alkunsa Skotlannissa syntyneestä mutanttipennusta vuonna 1966. Pentu vietiin Yhdysvaltoihin 1970-luvun alkupuolella. Samoihin aikoihin GCCF lakkasi rekisteröimästä rotua sillä korvien mutaation huomattiin aiheuttavan kuuroutta ja muita ongelmia. Suomessa rotua on voinut tavata vasta vuodesta 2003 lähtien.
Ulkonäkö
Skottilainen on keskikokoinen, lihaksikas kissa. Pää on pyöreä, ja viiksityynyt ovat hyvin kehittyneet. Silmät ovat suuret ja pyöreät, ja silmien värin tulee olla sopusoinnussa turkin värin kanssa. Häntä on keskipitkä ja taipuisa. Jalat ovat keskipitkät ja lihaksikkaat, käpälät ovat jykevät, pyöreät ja tiiviit. Korvat ovat pyöreäkärkiset, ja luppakorvaisilla ne kääntyvät korvakäytävän peitoksi joko korvanlehden puolivälistä, korvanlehden juuresta tai siltä väliltä. Luppakorvien, suurten pyöreiden silmien ja lyhyehkön nenän takia luppakorvien kasvoilla usein sanotaan olevan pöllömäinen ilme. Turkki on useimmiten lyhyt ja tuuhea, mutta myös pitkäturkkisia skottilaisia esiintyy. Lähes kaikki värit ja kuvioinnit hyväksytään.
Luonne
pienoiskuva|left|250px|Skottilaiset ovat ystävällisiä, sosiaalisia, uteliaita ja avuliaita kissoja, jotka osallistuvat mielellään omistajansa puuhiin ja seuraavat valppaana omistajiensa toimia. Skottilaiset tykkäävät jutella miukumalla omistajalleen, ja välillä niillä tuntuu olevan paljonkin asiaa. Skottilaisen ääni on kissaksi hiljainen ja kaino, mutta se juttelee mielellään.
Skottilainen on aina ystävällinen ja lempeä, sillä luonteesta on jalostettu pois kaikki viha ja aggressio. Tämän, sekä sosiaalisen ja uteliaan luonteensa takia skottilaisten tulisi olla sisäkissoja, sillä ne eivät pärjää tappelussa toisia kissoja vastaan. Ne eivät osaisi varoa toisia kissoja vaan menisivät vain uteliaina nuuskimaan niitä, sanoisivat pehmeällä äänellään “miu” ja saisivat pahasti kuonoonsa. Skotti ei myöskään osaisi pelätä autoja, mikä on vaarallinen ominaisuus ulkoilevan kissan luonteeseen, joten skottilaista suositellaan vain sisäkissaksi. Rotu sopiikin sisäkissaksi harvinaisen hyvin, ja ne sopivat hyvin myös kerrostaloon, sillä kyseessä on pehmeä-ääninen ja kiltti rotu, ne eivät mourua ulos, eivät tee tarpeitaan muualle kuin hiekkalaatikkoon ja ovat muutenkin hyvin siistejä luonteeltaan. Skottilainen pesee turkkiaan usein, mm. aina ruokailun jälkeen kuuluu tapoihin peseytyä. Skottilainen on hyvin siisti rotu
Skotit eivät viihdy yksin. Ne ovat hyvin leikkisiä ja leikkivät mielellään omistajansa kanssa, mutta parasta skottilaisen mielestä on jos sillä on toinen skottilainen leikkikaverina. Varsinkin jos omistajat joutuvat jättämään Skottilaisen yksin kotiin työpäivän ajaksi, olisi suositeltavaa että sillä olisi toinen skotti seuranaan, sillä aivan yksinään skotti voi masentua, se lihoo eikä sitä huvita leikkiä: leikkihaluttomuus on skotille epänormaalia ja kertoo yleensä että jokin on vialla.
Kiipeilypuu on skottilaisen mielestä hauska paikka, ja välillä skotti innostuu juoksemaan kiipeilypuuta ylös ja ympäri taloa purkaakseen energiaa. Skotti on usein älykäs ja oppii nopeasti. Skottilaiset myös sopeutuvat erittäin hyvin perheen muihin lemmikkeihin ja lapsiin. Skotit rakastavat hellyydenosoituksia ja rapsutuksia, ja osoittavat hellyyttä myös itse omistajilleen paljon, tulevat usein syliin ja nukkuvat mielellään omistajansa vieressä öisin. Skotit rakastavat myös toisen kissan läheisyyttä, ja kaksi skottilaista kissaa nukkuukin mielellään vierekkäin, toistensa kainalossa.
Erityisiä tapoja
Useilla skottilaisilla on hauska tapa istua takajalkojensa päällä, jolloin ne näyttävät aivan saukoilta tai preeriakoirilta. Tämä tapa voi olla yhteydessä kissan mutaatiosta johtuviin terveyshaittoihin ja kiputiloihin. Luottavaisella skotilla on myös tapana nukkua selällään. Notkea skotti saattaa myös istua rennosti ns. buddha-asennossa, eli istuen alaselkänsä päällä, takajalat ja häntä ojennettuina ja etutassut vatsan päällä.
Osteochondrodysplasia
Tutkimuksissa on todettu, että fold-ominaisuuden aiheuttava geenimutaatio on yhteydessä osteokondrodysplasia-nimiseen sairauteen. Scottish fold -rodulle tyypillinen korvien asento johtuu autosomaalisesta dominantista geenimutaatiosta TRPV-4 -geenissä, joka aiheuttaa homotsygoottisena kissalle vaikeita luusto- ja rusto-oireita, kuten ruston liikakasvua, häntänikamien yhteen sulautumista, vaikeaa nivelrikkoa sekä kroonista, vaikeaa kipua. Heterotsygoottisella kissalla sairaus on lievempi ja se ilmenee myöhemmin, mutta kaikki kissat kärsivät jonkinasteisesta nivelrikosta ja kivuista.
Scottish foldeja ei hyväksytä Suomen Kissaliitto ry:n rekisteriin, koska sen kasvattamista pidetään epäeettisenä tämän geenimutaation vuoksi.
Brakykefaalinen hengitysteiden oireyhtymä (lyhytkuonoisuus)
Scottish fold -kissojen kallo on lyhentynyt vaikeuttaen kissan hengittämistä. Tämä aiheuttaa kissoille herkemmin silmätulehduksia ja hengitystieoireita. Lyhytkuonoisuus myös haittaa kissan lämmönsäätelykykyä. Tällaisen kissan kanssa lentämistä ei suositella ja osa lentoyhtiöistä on myös pyrkinyt rajoittamaan Scottish fold -kissojen lentomatkustamista siihen sisältyvien riskien takia. Kissan hengitysteiden ahtaudesta kertoo esimerkiksi tuhiseminen, aivastelu ja kuorsaus. Pitkällä aikavälillä hengitystieongelmat lisäävät sydämen rasitusta.
Muut sairaudet
Luppakorvaisuuden on havaittu aiheuttavan kissoilla kuuroutta.
Koska Scottish foldin taustalla on brittiläinen lyhytkarva, jonka taustalla puolestaan saattaa usein olla persialaiskissa, PKD-testi olisi hyvä tehdä kissalle. Foldien korvat puhdistetaan tarvittaessa samalla tavalla kuin muidenkin kissojen, fold-kissan korvat eivät kasvattajien väitteiden mukaan likaannu sen enempää kuin muidenkaan kissojen korvat, eivätkä ole poikkeavasta ulkonäöstään huolimatta sen alttiimpia korvatulehduksille kuin tavallisetkaan korvat. Tälle väitteelle ei kuitenkaan löydy tutkimustuloksia, jotka tukisivat kasvattajien omia, puolueellisia havaintoja.
Rekisteröinti ja näyttelyt
Scottish foldeja ei hyväksytä Suomen Kissaliitto ry:n rekisteriin, koska sen kasvattamista pidetään epäeettisenä geenimutaation vuoksi.
1.1. 2012 lähtien Scottish foldeja ja Scottish straightejä ei ole voinut enää rekisteröidä Fife:en, eivätkä ne voi osallistua Fife:n näyttelyihin.
Scottish foldeja rekisteröivät The Cat Fanciers' Association, Inc (CFA) ja The International Cat Association (TICA) Scottish foldeja voidaan myös näyttelyttää näiden järjestöjen näyttelyissä. CFAn näyttelyitä järjestää Suomessa Cat Fanciers of Finland ry.
Nashik
Nashik on kaupunki Maharashtran osavaltiossa Intiassa. Kaupungissa asui 1 152 326 ihmistä vuonna 2001. Se sijaitsee osavaltion luoteisosassa, 185 kilometriä Mumbaista ja 220 kilometriä Punesta. Nashik on Intian rypäleiden viljelyn keskus, ja tunnetaan myös ruusutarhoistaan. Nashik on yksi perinteisistä hindujen pyhistä kaupungeista, jossa on merkittäviä temppeleitä Godavari-joen varrella. thumb|Katunäkymää
Caroline Weir
pienoiskuva|Caroline Weir Caroline Weir (s. 20. kesäkuuta 1995) on skotlantilainen jalkapalloilija. Hän on pelipaikaltaan keskikenttäpelaaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 66 maaottelua ja tehnyt niissä kahdeksan maalia. MM-kilpailuissa hän pelasi Skotlannin kaikki kolme ottelua alusta loppuun. Vuonna 2016 hänet valittiin Skotlannin parhaaksi naispelaajaksi.
Weir edustaa englantilaisseura Manchester Cityä.
Mannerlaakio
thumb|350px|Vaaleanpunaisella merkityt alueet ovat mannerlaakioita. Mannerlaakio on yleensä tasainen ja lähes vaakasuora, fanerotsooisten sedimenttikivien peittämä alue.
Mannerlaakio on osa kratonia, joka tarkoittaa vanhaa ja tektonisesti rauhallista maankuoren osaa.
Ketiapiini
pienoiskuva|Seroquel-tabletteja pienoiskuva|Seroquel Prolong 300 ja 200 mg:n depottabletteja pienoiskuva|Seroquel Prolong 300 mg:n depottabletteja Ketiapiini (mm. kauppanimillä Seroquel, Seroquel Prolong (depottabletti), Ketipinor ja Quetiapin ) on piperatsiini johdannaisiin kuuluva epätyypillinen eli toisen polven psykoosilääke, joka vaikuttaa keskushermostossa useisiin hermosolujen välittäjäaineen vastaanottajiin. Sen myynti- ja markkinointilupa koskee kaksisuuntaisen mielialahäiriön mania- ja masennus vaiheiden sekä skitsofrenian hoitoa.
Uudessa-Seelannissa vuonna 2016 julkaistussa tutkimuksessa havaittiin, että vain noin 21 prosentti ketiapiiniresepteistä oli kirjoitettu asianmukaisella käyttöaiheella 72 prosentin ollessa niin sanottua off label -käyttöä eli lääkkeen käyttöä muuhun kuin myyntiluvassa mainittuun käyttötarkoitukseen. Euroopassa mahdollisesti jopa yli 80 prosenttia ketiapiiniresepteistä on kirjoitettu jonkin muun sairauden tai oireen hoitoon, kuin mihin valmisteen lääkelupa on myönnetty
Lääkärit kirjoittavat ketiapiinia yleisesti unettomuuden hoitoon pienillä, 25–100 milligramman annoksilla, vaikka Euroopan ja Yhdysvaltojen hoitosuositukset kehottavat olemaan käyttämättä sitä unettomuuden hoitoon puutteellisen tutkimusnäytön ja todennettujen haittavaikutusten vuoksi.
Myöskään alle 18-vuotiaat eivät saa käyttää ketiapiinia, mutta sitä käytetään silti joskus esimerkiksi lasten ja nuorten psykoottisten häiriöiden hoitoon.
Vaikutustapa
Ketiapiinista muodostuu elimistössä lukuisia aineenvaihduntatuotteita, joista norketiapiinia (N-desalkyyliketiapiini) pidetään tärkeimpänä. Ketiapiinin mielialaa tasaava vaikutus liittyy norketiapiiniin. Sen sijaan veren ketiapiinipitoisuudella ei ole havaittu olevan yhteyttä lääkkeestä saatuun hoitovasteeseen.
Norketiapiini ja ketiapiini vaikuttavat lukuisiin hermosolujen välittäjäaineen vastaanottajamolekyyleihin eli reseptoreihin. Ne sitoutuvat 12 eri reseptorityyppiin siten, että norketiapiinin sitoutuminen on yleensä huomattavasti ketiapiinin sitoutumista suurempaa.
Norketiapiini ja ketiapiini sitoutuvat etenkin H1- histamiinireseptoreihin salvaten niitä voimakkaasti. Jo 50 milligramman annos salpaa arviolta kaikki H1-reseptorit ja puolet serotoniini 5HT2a ja dopamiini D2 reseptoreista. Ketiapiinin väsyttävän vaikutuksen oletetaan johtuvan sen sentraalista histamiini H1 reseptoria salpaavasta vaikutuksesta sekä vähäisemmässä määrin alpha-1-antiadrenergisestä ja antimuskariinienergisistä vaikutuksista.
Norketiapiini ja ketiapiini sitoutuvat myös aivojen 5HT2-serotoniinivastaanottajiin ja D1- ja D2- dopamiinivastaanottajiin vaikuttaen enemmän ensin mainittuihin, minkä arvellaan parantavan ketiapiinin kykyä poistaa psykoottisuutta.
Ketiapiini ja norketiapiini salpaavat voimakkaasti histamiini vastaanottajia ja alfa1-adrenaliinivastaanottajia, hieman heikommin alfa2-adrenaliinivastaanottajia, kohtalaisesti tai voimakkaasti useita muskariinivastaanottajia mutta eivät olennaisesti bentsodiatsepiini vastaanottajia. Kumpikin salpaa noradrenaliini välittäjiä (NET) ja norketiapiini aktivoi osittain 5HT 1A -vastaanottajia, mikä saattaa vähentää masennusta.
Unilääkekäyttö
Lääkärit kirjoittavat ketiapiinia yleisesti unettomuuden hoitoon pienillä, 25–100 milligramman annoksilla, vaikka se ei ole saanut myyntilupaa Yhdysvaltojen eikä Euroopan lääkevirastoilta myytäväksi unilääkeenä. Lisäksi Euroopan ja Yhdysvaltojen hoitosuositukset kehottavat olemaan käyttämättä ketiapiinia unettomuuden hoitoon puutteellisen tutkimusnäytön ja todennettujen haittavaikutusten vuoksi.
Vuosina 2014–2018 julkaistuissa tutkimuskatsauksissa todetaan, ettei ketiapiinia pitäisi käyttää unettomuuden hoitoon, koska sillä ei ole osoitettu olevan hoidollista tehoa ja koska siitä on unettomuuden hoidossa enemmän haittaa kuin hyötyä. Ketiapiinin unilääkekäytölle ei ole siten olemassa tieteellisiä perusteita. Sen tehosta unilääkkeenä on tehty vain yksi satunnaistettu kliininen 13 osanottajan tutkimus, jonka tulokset olivat ristiriitaiset. Lisäksi on tehty yksi 18 koehenkilön satunnaistamaton tutkimus, jonka tuloksena oli, ettei ketiapiini nopeuta nukahtamista. Skitsofreniaa sairastavilla tehdyissä tutkimuksissa on lisäksi havaittu, että ketiapiini saattaa vaikuttaa haitallisesti potilaiden nukkumiseen. Lääkeyhtiö Astra Zeneca on väittänyt silti mainonnassaan ketiapiinin soveltuvan unettomuuden hoitoon, minkä vuoksi se Yhdysvalloissa tuomittiin sakkoihin vuonna 2010.
Haittavaikutukset
Suuren ketiapiiniannoksen ottaminen voi aiheuttaa tottumattomalle käyttäjälle tai tottuneelle, jolla sietokyky ei ole kehittynyt muun muassa voimakasta väsymystä, liikehallintakyvyn heikkenemistä, pyörtyilyä, kouristuksia ja lihasheikkoutta.
Ketiapiini aiheuttaa joillekin potilaille jo kahden viikon pituisen käyttöjakson aikana dystonian, akatisian ja tardiivin dyskinesian kaltaisia aivojen liikehermoratojen ohjausjärjestelmän häiriöitä, lihomista ja rasva-aineenvaihdunnan häiriöitä ja päiväaikaista väsymystä, levottomat jalat -oireyhtymää, suun kuivumista ja tarkkaavuuden heikkenemistä myös unilääkekäytön pienillä annostasoilla.
Useammalla kuin 10 %:lla käyttäjistä esiintyy epänormaaleja lihasliikkeitä eli parkinsonismia (vapinaa, vaikeutta aloittaa liikkeitä, kivutonta lihasjäykkyyttä ja levottomuutta), lihomista, uneliaisuutta etenkin alussa (voi johtaa kaatumiseen), triglyseridien ja kokonaiskolesteroli arvojen muutoksia, huimausta (voi johtaa kaatumiseen), päänsärkyä ja suun kuivumista sekä hoidon lopettamisesta johtuvia vieroitusoireita. Alle 18-vuotiailla yli 10 %:lla esiintyy myös prolaktiini hormonipitoisuuden nousua, oksentelua ja korkeaa verenpainetta.
1−10 %:lla käyttäjistä ilmenee hengenahdistusta, puhekyvyn ja puheen häiriöitä, itsemurha-ajatuksia ja masennuksen pahenemista, voimattomuutta, sydämentykytystä, hakkausta tai muljahtelua, nopeaa pulssia, maksaentsyymien määrän kasvua, näköhäiriöitä, muutoksia kilpirauhashormonin määrässä, eräiden verisolutyyppien vähenemistä, korkeaa verensokeria, matalaa verenpainetta ja siitä johtuvaa huimausta tai heikotusta ylösnoustessa (voi johtaa kaatumiseen), käsien tai jalkojen turvotusta, oksentelua (lähinnä iäkkäillä), prolaktiini hormonin määrän kasvua (voi harvemmin aiheuttaa rintojen turpoamista ja maitovuotoa sekä miehillä että naisilla, naisilla myös kuukautisten poisjäämistä tai epäsäännöllisyyttä), ummetusta, ruoansulatusvaivoja, lisääntynyttä ruokahalua, kuumetta, epänormaaleja unia ja painajaisia sekä ärtyisyyttä. Alle 18-vuotiailla yhtä yleisiä oireita ovat myös pyörtyminen ja nenän tukkoisuus.
Gaëtan Saku Bafuanga
Gaëtan Saku Bafuanga Baya (s. 22. heinäkuuta 1991 Nanterre) on ranskalainen kolmiloikkaaja. 181 senttimetriä pitkä ja 75 kilogrammaa painava Saku Bafuanga edustaa Stade Sottevillais 76:a ja hänen valmentajaan toimii Jean-Hervé Stievenart.
Ketiapiini
Haittavaikutukset
Yhdelle 100−1 000 käyttäjästä kehittyy diabetes, sydämen rytmihäiriöiden riskiä lisäävää sydämen QT-ajan pidentymistä, nielemisvaikeuksia, tardiivia dyskinesiaa (kouristuskohtauksia tai hallitsemattomia liikkeitä etenkin kasvoissa ja kielessä), seksuaalinen toimintahäiriö, levottomat jalat -oireyhtymä (epämiellyttävä tunne jaloissa), punasolujen vähenemistä, natriumin vähenemistä, nenän tukkoisuutta, virtsaamisvaikeuksia, hidastunutta sydämen sykettä hoidon alussa (johon voi liittyä matalaa verenpainetta ja pyörtymistä), muuta pyörtymistä (voi johtaa kaatumiseen) sekä yliherkkyysreaktioita, kuten nokkospaukamia ja ihon ja suupielten turvotusta.
Gaëtan Saku Bafuanga
Saku Bafuanga oli mukana vuoden 2013 MM-kilpailuissa Moskovassa sijoittuen finaalissa sijalle seitsemän tuloksella 16,79. Vuoden 2013 Frankofonisista kisoista Nizzasta hän saavutti hopeaa tuloksella 16,93.
Ketiapiini
Haittavaikutukset
Korkeintaan yhdellä 10 000 käyttäjästä ilmenee lääkityksen takia vakava yliherkkyysreaktio eli anafylaktinen šokki, joka saattaa aiheuttaa hengitysvaikeuksia tai šokin), lihaskudoksen äkillinen vaurio (oireena lihaskipu, johtaa hoitamattomana munuaisten vajaatoimintaan tai lihasten kuolioon ), diabeteksen pahenemista, virtsamäärää säätelevän hormonin epänormaalia eritystä, Stevens-Johnsonin oireyhtymä (vakava rakkuloiden muodostuminen iholla, suussa, silmissä tai sukupuolialueilla), vaikeaa ihottumaa, vesirakkuloita, punaisia läiskiä tai äkillistä allergista turvotusta (tavallisesti silmien, huulten tai kurkun ympärillä).
Gaëtan Saku Bafuanga
Vuoden 2013 alle 23-vuotiaiden EM-kilpailuista Tampereelta Saku Bafuanga saavutti hopeaa.
Ketiapiini
Haittavaikutukset
Yleisyydeltään tuntemattomia haittavaikutuksia ovat sydämen rytmihäiriöt (voivat olla vakavia ja vaikeimmissa tapauksissa kuolemaan johtavia), ihon orvaskeden irtoaminen (eli toksinen epidermaalinen nekrolyysi: vakava, yhtäkkinen allerginen reaktio, jossa oireina mm. kuumetta, rakkuloita ja ihon hilseilyä), vastasyntyneen vieroitusoireet äidin käyttäessä ketiapiinia raskauden aikana sekä monimuotoinen punavihoittuma -ihottuma (epäsäännöllisiä punaisia läiskiä).